Kumponas

Kumponas – upelis Lietuvos šiaurėje, Kupiškio rajone, Noriūnų ir Subačiaus seniūnijose; Viešintos dešinysis intakas. Prasideda Žvirblionių miške, apie 2 km į vakarus nuo Mažionių, teka šiaurės vakarų kryptimi Subačiaus miškais, žemupyje – dirbamais laukais ir Subačiaus miestu. Subačiaus paribyje, tarp Panevėžio–Daugpilio kelio ir Biržų gatvės, įteka į Viešintą 2,3 km nuo jos žiočių.Kumponas (upė), Gamtos katalogas. Nuoroda tikrinta 2024-11-10. Upelio vaga vietomis sureguliuota.

Žemupyje upelį kerta Radviliškio–Daugpilio geležinkelis. Gyvenvietės prie Kumpono: Žvirblionys, Valakai, Subačius.

Upėvardis kilęs iš žodžio kumpti – „darytis kumpam, linkti”.

 Šaltiniai 

Kategorija:Kupiškio rajono upės